b"\n_START_ARTICLE_\nBetxuanal\xc3\xa0ndia\n_START_PARAGRAPH_\nBetxuanal\xc3\xa0ndia fou un territori del sud de l'\xc3\x80frica poblat principalment pel poble dels tswanes (els anglesos els anomenaren betxuanes), que a partir del 1884 va quedar sota influ\xc3\xa8ncia brit\xc3\xa0nica._NEWLINE_El 27 de gener de 1885 els brit\xc3\xa0nics van proclamar la seva sobirania sobre Betxuanal\xc3\xa0ndia i van enviar una expedici\xc3\xb3 militar (Bechuanaland Expeditionary Force) dirigida pel general Sir Charles Warren, per fer efectiva la protecci\xc3\xb3 brit\xc3\xa0nica sobre Betxuanal\xc3\xa0ndia i el Kalahari el gener de 1885 i aconseguint l'annexi\xc3\xb3 dels Estats Units de Stellaland que bloquejaven l'expansi\xc3\xb3 i el tr\xc3\xa0nsit de mercaderies brit\xc3\xa0nic amb l'\xc3\x80frica central i per impedir la possibilitat de l'establiment d'una continu\xc3\xaftat territorial entre l'\xc3\x80frica Sud-occidental Alemanya i la Rep\xc3\xbablica de Transvaal. Els territoris del protectorat brit\xc3\xa0nic de Betxuanal\xc3\xa0ndia situats al sud del riu Molopo van formar la Col\xc3\xb2nia de Betxuanal\xc3\xa0ndia, constitu\xc3\xafda formalment el 30 de setembre de 1885 i que tingu\xc3\xa9 per capital a Mafeking, mentre que els territoris situats al nord del riu van formar el Protectorat de Betxuanal\xc3\xa0ndia. El 3 d'octubre de 1895 la col\xc3\xb2nia fou suprimida i incorporada a la col\xc3\xb2nia del Cap de Bona Esperan\xc3\xa7a."